NaiveNeuron/SloPal huggingface dataset:
Grendel, Gábor, podpredseda NR SR (2022-09-23):
Prezentujme sa a hlasujeme. (Hlasovanie.) Prítomných 131 poslancov, za 130, proti nikto, zdržal sa 1, hlasovali všetci prítomní. Konštatujem, že sme tento návrh schválili. Panie poslankyne, páni poslanci, keďže sme odhlasova... (reakcia z pléna), ešte sekundu. Keďže sme odhlasovali v prvom čítaní vládne návrhy zákonov o ktorých rokujeme v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem, aby sme tieto vládne návrhy zákonov (tlače 1198 a 1200) prerokovali budúci týždeň v utorok 27. septembra o štrnástej hodine. A to v poradí tlačí 1198, 1020, 1033, teda kontinuálne body ministra hospodárstva a následne tlač 1200, bod pána ministra zdravotníctva, a ešte poslanecký návrh pani poslankyne Marcinkovej (tlač 1049). Je všeobecný súhlas? (Súhlasná reakcia pléna.) Áno, ďakujem pekne. Konštatujem, že sme určili termín prerokovania týchto bodov. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnych návrhoch zákonov v druhom čítaní rokovať na schôdzi Národnej rady tak, ako sme to určili. Ešte máme ďalšie hlasovania, ale môžeme si prejsť najprv teda procedurálne návrhy. Pani poslankyňa Zemanová.
Sulík, Richard, predseda NR SR (2011-06-29):
Ďakujem pekne. Schôdza bude pokračovať o 14.00 hodine. (Prerušenie rokovania o 11.57 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2017-01-31):
Ďakujem. Pán poslanec Matovič.
Pellegrini, Peter, predseda NR SR (2015-04-23):
S reakciou na faktické poznámky pán poslanec Poliačik.
Budaj, Ján, minister životného prostredia SR (2021-05-13):
Áno. To by som mohol potvrdiť, ale ako vy sám viete, tak pri tých súťažiach sa tie ceny často zmenia. Uisťujú ma aj tí stúpenci, že to sa určite výrazne zmení, nechcem to prorokovať, ale naozaj v tomto zmysle budem dbať aj o hlasy týchto občanov, ktorí upozorňujú na druhú stránku celej veci. Optimálne by bolo, keby sa mi po porade s odborníkmi podarilo nájsť iné hniezdiská, ktoré by nevyžadovali napríklad, aby sme sypali materiál do priehrady, ktorú sme sami vytvorili. To mi nepripadá ten najvtipnejší spôsob, ale opakujem, kým som tam nebol v tom teréne, neviem, nakoľko vy ho poznáte, pán poslanec, ale nechám sa oboznámiť priamo na mieste aj s tými trasami migrujúcich vzácnych vtákov, ale aj s výhradami. Určite si pozvem aj petičiarov, ktorí tam teda upozorňujú na tieto riziká. Naozaj, niektoré invazívne druhy, my sme zvyknutí, že iba, že iba rastlín, ale skutočne otepľovanie pohlo svetom, kto o tom niekedy pochyboval, tak práve na invazívnych druhoch si to môže potvrdiť, objavovanie šakalov na území Slovenska, tak to v mojej mladosti sme čítali len v indiánkach a dnes sú šakaly a svorky už monitorované na území Slovenska.
Pellegrini, Peter, predseda NR SR (2015-12-04):
S reakciou na faktické pán poslanec Gál.
Danko, Andrej, predseda NR SR (2016-06-07):
Vážené pani poslankyne, vážení páni poslanci, poprosím kľud v sále. Pristúpime k hlasovaniu o návrhu na vyslovenie nedôvery ministrovi vnútra Slovenskej republiky. Chcem uviesť, že podľa článku 88 odseku 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím spoločného spravodajcu, aby uviedol hlasovanie o návrhu uznesenia. (Hlasovanie o návrhu uznesenia k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Robertovi Kaliňákovi, poverenému riadením Ministerstva vnútra Slovenskej republiky , tlač 150.)
Mojš, Milan, poslanec NR SR (2015-11-10):
Pán predseda, dajte hlasovať o návrhu zákona ako celku s odporúčaním gestorského výboru schváliť.
Lubyová, Martina, ministerka školstva, vedy, výskumu a športu SR (2017-10-12):
Nie, teraz idem reagovať.
Bugár, Béla, podpredseda NR SR (2017-03-23):
Na vystúpenie pani poslankyne s faktickými poznámkami sa prihlásili dvaja páni poslanci. Pán Dostál potom sa hlási do ústnej. Takže, pani poslankyňa Grausová, nech sa páči.
Čekovský, Kristián, poslanec NR SR (2020-11-27):
Ďakujem pekne za slovo. Ja by som chcel nielen pozvať členov výboru pre kultúru a médiá, ale aj všetkých poslancov Národnej rady, ktorí by mali záujem, v pondelok o deviatej hodine začíname verejné vypočutie kandidátov za členov Rady pre vysielane a retransmisiu v Zimnej jazdiarni Bratislavského hradu. Ste pozvaní, ďakujem pekne.
Kollár, Boris, predseda NR SR (2022-06-23):
S procedurálnym návrhom vystúpi pán poslanec Fico, pán poslanec Tomáš a pán poslanec Linhart. Nech sa páči, pán predseda, máte slovo.
P. Hrušovský, predseda NR SR: (2003-09-17):
(Hlasovanie.) 130 prítomných, 55 za návrh, 63 proti, 12 sa zdržalo. Návrh sme neschválili. Ďalší návrh. A. Ivanko, poslanec: Pán predseda, prosím, dajte hlasovať o tom, že predložený vládny návrh zákona prerokujeme v druhom čítaní.
Prostredník, Ondrej, poslanec NR SR (2024-05-02):
Ďakujem. Pani Záborská, som rád, že ste povedali vo vašom vystúpení veci, ktoré potvrdzujú, že naozaj cieľom tohto zákona je obmedzenie tranzícií. Skoro až také protichodné sa mi zdalo to vaše vystúpenie, lebo na jednej strane ste, podobne ako váš spolupredkadateľ pán poslanec Vašečka, hovorili o tom, že tu ide o objektívne fakty, o administratívne veci, ide o rodné číslo, ale jedným dychom ste hovorili o narastajúcom záujme o tranzíciu v zahraničí, hovorili ste dokonca o epidémii tranzícií. Tým vlastne jasne hovoríte, že toto je na pozadí celého tohto návrhu. Tiež ste sa pozastavili nad tým, že to je zvláštne, že musíme hovoriť tu v parlamente o objektívnych faktoch, ktoré sú, ktoré vyplývajú vlastne z biologických daností. No, ja vám chcem povedať, že transrodovosť je tiež objektívny fakt. To je to, čo sa deje v prírode, s tým sa stretávame, tých ľudí poznáme. A namiesto toho, aby sme im pomohli, tak tu musíme oponovať ľuďom, ktorí predkladajú zákony, ktoré im majú sťažiť život. A musíme hovoriť o tom a brániť tých ľudí pred dehumanizáciou. Prosím vás, ak hovoríte o epidémii, tak čo z toho majú tí ľudia si vyčítať, že oni sú nejaké baktérie alebo nejaké vírusy? Prosím vás, to je veľmi nebezpečná rétorika, ktorú tu používate. A ja si myslím, že by ste si to konečne mali uvedomiť a ten zákon stiahnuť. Ďakujem. (Potlesk.)
Jurinová, Erika, podpredsedníčka NR SR (2012-07-03):
Pán poslanec Hlina.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme. (Hlasovanie.) Prítomných 140 poslancov, za 126, 12 proti, 2 sa zdržali. Konštatujem, že návrh sme schválili. Teraz pristúpime k hlasovaniu v prvom čítaní o návrhu poslancov Mihála, Kiššovej a Jurzycu na vydanie, ktorým sa mení zákon č. 82/2005 Z. z. o nelegálnej práci a nelegálnom zamestnávaní (tlač 540). Pani poslankyňa Gaborčáková ako spravodajkyňa, nech sa páči, máte slovo. (Hlasovanie o návrhu poslancov Národnej rady Slovenskej republiky Jozefa Mihála, Jany Kiššovej a Eugena Jurzycu na vydanie zákona, ktorým sa mení zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov , tlač 540.)
D. Čaplovič, podpredseda vlády SR: (2006-09-07):
Ako jeden z prvých krokov vláda Slovenskej republiky navrhuje vykonať systémové opatrenia v oblasti financovania neštátnych základných umeleckých škôl a neštátnych školských zariadení v nadväznosti na decentralizáciu financovania v oblasti školstva. V tejto súvislosti vláda Slovenskej republiky navrhne také legislatívne opatrenia, ktoré v súlade s princípmi fiškálnej decentralizácie zabezpečí financovanie uvedených neštátnych základných umeleckých škôl a neštátnych školských zariadení z výnosu dane z príjmov územnej samosprávy s predpokladanou účinnosťou od 1. 1. 2007. Týmto krokom sa zmenší objem činnosti krajských školských úradov o financovanie uvedených neštátnych škôl a školských zariadení. Ďalším krokom bude priame poskytovanie finančných prostriedkov z ministerstva školstva na samosprávne kraje s účelovým určením na financovanie škôl v ich zriaďovateľskej pôsobnosti. Následne vláda Slovenskej republiky po prerokovaní so zástupcami orgánov územnej samosprávy prehodnotí možnosť presunúť z niektorých ďalších kompetencií v oblasti výkonu  štátnej správy v školstve a z krajských školských orgánov konkrétne na orgány územnej samosprávy. Týmito krokmi chce vláda zefektívniť riadenie a správu školského systému vrátane krajských školských úradov.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 143 poslancov, za 66, proti 45, zdržalo sa 28, 4 nehlasovali. Uvedený návrh sme neschválili.
Bugár, Béla, podpredseda NR SR (2010-12-08):
Ďakujem, pán minister. Dávam slovo spoločnému spravodajcovi, predsedovi výboru pre zdravotníctvo, poslancovi Novotnému, nech sa páči.
Maďarič, Marek, poslanec NR SR (2011-09-14):
Pán podpredseda, vy ste sa chceli vrátiť k slovám predkladateľa, ale vy ste predovšetkým unikali od podstaty veci. Tou podstatou veci je, že ste koalíciou, ktorá pomerne zručne drží moc, ale pokrivkáva to v riadení štátu. Nie že by medzi vami neboli jednotlivci, ktorí aj v minulosti preukázali, že vedia riadiť svoje sektory alebo štát, ale špeciálne tá zostava, ktorá dnes vládne, tak ako je daná dohromady so svojimi rozpormi, nevie riadiť štát. A svoreňom tejto vládnej koalície je pani premiérka Radičová. A hovorili ste veľa o sľuboch našich, ale tie sľuby vaše vás dobiehajú. A nie sú to už len sľuby, ktoré ste dali v programovom vyhlásení vlády o tom, ako zvýšite životnú úroveň občanov Slovenskej republiky. Vy ste aj nepoučiteľní. Vy ste ešte pred pár dňami, týždňami dali sľuby, že tento rok bude rokom stability. To ste sa trošku akože už poučili, už ste si netrúfli hovoriť o nejakom zlepšení životnej úrovne a mysleli ste si teda, že bude také pekné a možno splniteľné slovo stabilita. Neprešiel dlhý čas a je jasné, že ani tú stabilitu neviete zaručiť. Takže vráťme sa k podstate. Neviete riadiť štát, tento štát prestáva byť funkčný v mnohých svojich sektoroch a treba z toho vyvodiť nejakú zodpovednosť, a preto sa pokúšame vysloviť nedôveru premiérke tejto vlády, ktorá nevie a nie je schopná riadiť štát a Slovensko sa rúti do nefunkčnosti vnútornej a do veľkej nedôveryhodnosti na európskej politickej scéne. (Potlesk.)
Šimečka, Michal, podpredseda NR SR (2024-01-18):
Ďakujem veľmi pekne. Prechádzame k ďalšej otázke, ktorá je od pána poslanca Dostála, ktorý je prítomný, je na pána ministra financií Kamenického a znie: „Európska komisia zastáva názor, že hrozí, že návrh rozpočtového plánu Slovenska nebude v súlade s odporúčaniami Rady zo 14. júla 2023. Komisia preto Slovensko vyzýva, aby v rámci plnenia svojho rozpočtu prijalo potrebné opatrenia s cieľom zabezpečiť, aby bola jeho fiškálna politika v roku 2024 v súlade s odporúčaniami Rady zo 14. júla 2023. Aká je reakcia vlády SR na tento názor Komisie?“ Pán minister.
Kaliňák, Robert, poslanec NR SR (2011-09-14):
Veľmi pekne ďakujem. Vážený pán podpredseda parlamentu Robert Fico, v tomto parlamente je aj človek, ktorý sa častokrát vydáva za ekonomického odborníka, ale nechcem na to úplne priamo útočiť, ale pamätám si taký jeden príbeh, ktorý dokazuje kvality našich ekonómov, ktorí nás tu poúčajú a dávajú nám školenia. Na veľkom začiatku 90. rokov na Slovensko prišli dve zahraničné banky. Obidve boli na úvod veľké trpaslíky. Jedna ním ostala po desaťročnej praxi nášho kolegu a z jednej sa stala najlepšia banka na Slovensku. Toto o všetkom vypovedá. Pri vzniku jednej z nich som mal možnosť byť aj ja. Takto vlastne naši odborníci, ktorí nás poučujú a hovoria nám to, že keď zo 100 mld. navýšite dlh o 1 mld., to je 1 %, jeden percentuálny bod, keď z 10 mld. o pol miliardy, to 5 percentuálnych bodov, a preto podľa tejto logiky je 0,5 mld., teda pol miliardy viac ako jedna miliarda. A v tejto logike sa nesie aj pán poslanec Matovič, aj pán poslanec Viskupič. A to tu teraz bolo toto ekonomické poučovanie. Ja fakt sa na vás, páni, zabávam. Ďakujem.
P. Hrušovský, predseda NR SR: (2004-02-04):
(Hlasovanie). 124 prítomných, 54 za návrh, 10 proti, 56 sa zdržalo, 4 nehlasovali. Návrh sme neschválili. Pán poslanec Hort v mene troch poslaneckých klubov odporúča, aby sme bod programu uvedený pod číslom 36 z dôvodu, ktorý uviedol, keď návrh predniesol, vyradili z rokovania 21. schôdze správu vlády o ekonomických dopadoch prijatých ekonomicko-sociálnym zákonom na mladé rodiny a dôchodcov a zaradili tento bod na rokovanie 22. schôdze Národnej rady Slovenskej republiky po doplnení štatistických údajov za január 2004. Páni poslanci, hlasujeme o návrhu. (Hlasovanie). 129 prítomných, 97 za návrh, 21 proti, 10 sa zdržalo, 1 nehlasoval. Návrh sme schválili. Poprosím teraz pána poslanca Opaterného, aby z poverenia gestorského výboru, výboru pre hospodárstvo, privatizáciu a podnikanie ako poverený spravodajca uvádzal návrhy hlasovania k prerokúvanému návrhu skupiny poslancov na vydanie zákona, ktorým sa mení a dopĺňa zákon 168/1996 Z. z., zákon 164/1996 Z. z., ako aj zákon o živnostenskom podnikaní. Nech sa páči, pán poslanec Opaterný. Prosím o pokoj v rokovacej sále! B. Opaterný, poslanec: Ďakujem, pán predsedajúci. V rozprave nevystúpil žiaden poslanec a nebol teda podaný žiadny pozmeňujúci návrh. Najskôr poprosím, pán predsedajúci, aby sme hlasovali o bodoch spoločnej správy a to takto: spoločne o bodoch 1 a 2 s odporúčaním gestorského výboru schváliť.
Dvořák, Oskar, poslanec NR SR (2024-01-11):
Ďakujem veľmi pekne všetkým kolegom za reakcie. Ja by som sa naozaj chcel vrátiť k tej diskusii. Diskusia je dôležitá z dvoch rôznych dôvodov. Ten prvý je tá vecná, že aby sme sa tu naozaj dozvedeli o tom, aké sú tie naše pochybnosti, aké sú tie naše otázky, aby to bolo zodpovedané. A druhá vec je aj otázka kultúry parlamentnej, ktorú tu tak často zdôrazňujete, páni a dámy z koalície, aby sme sa nedozvedali veci, aby sme nekomunikovali spolu len cez médiá. Máme tu túto veľkú sálu, kde sa môžme rozprávať. Pán Kaliňák mi sám povedal, že sa prihlási do rozpravy ako navrhovateľ, ako člen vlády má tú príležitosť, aby sa prihlásil. Pán Pellegrini tu dneska tiež hovoril o tom, že sa do tej samotnej rozpravy prihlási. Neprihlásil sa. Ja by som teda, už tu máme teda aj informáciu o tom, že samotná pani prezidentka príde diskutovať s nami do parlamentu. No tak naozaj posledný, kto tu s nami nediskutuje, sú predkladatelia toho samotného návrhu, nediskutujú s verejnosťou, nediskutujú s poslancami, komunikujú iba cez, ja to nazvem, až zbabelo iba cez médiá bez toho, aby boli nejakým spôsobom, mohli byť konfrontovaní v diskusii. A keď vám naozaj vadí to, že ako to vy nazývate, že tá diskusia je veľmi dlhá, a preto nechcete diskutovať, aby ste k tomu neprispievali nejakým spôsobom, tak Michal Šimečka vám tu včera dal určitý návrh gentlemanský, ktorý môžete prijať, on povedal, ak sa niekto z vás poslancov prihlási do faktickej poznámky, tak jeden opozičný poslanec sa odhlási, aby náhodou sa to teda nenaťahovalo. Rovnako keď sa niekto prihlási a pôjde diskutovať do rozpravy z tých koaličných poslancov, tak jeden opozičný sa odhlási. A v tom prípade, ak vám naozaj, ak vám naozaj ide iba o to, že nechcete predlžovať tú samotnú rozpravu, chcete to tu valcovať demokraticko-právny štát, tak v pohode, tak takto vám vieme vyhovieť, ale aspoň budeme vedieť vaše názory, budete môcť byť konfrontovaní a vy nám budete vedieť odpovedať a my budeme vedieť na vás reagovať. Takže poprosím, bol by som rád, keby ste začali s nami diskutovať. (Potlesk.)
P. Paška, predseda NR SR: (2010-03-03):
(Hlasovanie.) 135 prítomných, 82 za, 52 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú a budeme hlasovať.
Poliačik, Martin, poslanec NR SR (2018-02-09):
Ďakujem veľmi, pán, veľmi pekne, pán minister, za tie odpovede. Len v jednej veci sme sa asi nepochopili. Činnosť každého ministerstva hodnotia, nieže kontrolujú, na to tu máme samozrejme zákonom dané výbory, alebo, alebo príslušné organizácie, ale hodnotia z pozície analýzy rôzne nezávislé inštitúcie, či sú to mimovládky alebo nadnárodné inštitúcie. A ja som vás požiadal vo svojej otázke, že aby ste vybrali jednu podľa vlastného uváženia, podľa ktorej činnosť Ozbrojených síl na Slovensku je dostačujúca alebo ju hodnotí pozitívne. A môže to byť kľudne mimovládka na Slovensku, ktorá sa venuje obrane, alebo to môže byť zahraničná mimovládka, ktorá sa venuje obrane, alebo to môže byť nadnárodná organizácia, ktorá monitoruje obranu. Nechcem podsúvať konkrétne organizácie, aby som nebol obvinený, že niekomu tu držím stranu, preto som bol veľkorysý a povedal som vám, vyberte si vy, aby sme potom mohli, ak dokážete takéto niečo predstaviť, takéto hodnotenie, porovnať názory rôznych organizácií a zase rozšíriť tú diskusiu o inú, vecnú rovinu než tú, ktorú preberáme dneska celý deň. Ďakujem veľmi pekne.
Žiga, Peter, minister hospodárstva SR (2018-02-06):
Ďakujem pekne. Vážený pán predsedajúci, vážené panie poslankyne, páni poslanci, vládny návrh zákona o regionálnej investičnej pomoci a o zmene a doplnení niektorých zákona predkladám s cieľom nastaviť nové pravidlá v oblasti poskytovania investičnej pomoci v nadväznosti na európsku legislatívu upravujúcu poskytovanie štátnej pomoci, ako aj na potreby v usmerňovaní investícií do menej rozvinutých regiónov Slovenskej republiky s prihliadnutím sa na meniace potreby investorov. Nová právna úprava bude zameraná na podporu investícií týkajúcich sa progresívnych technológií a činností s vysokou pridanou hodnotou. K zásadným zmenám patrí vypustenie požiadavky tvorby nových pracovných miest v priemyselnej výrobe, počiatočný stav pracovných miest však musí byť zachovaný. V oblasti technologických centier a centier podnikových služieb nahradila podmienku zamestnania podielu vysokoškolsky vzdelaných ľudí podmienka vyplácania vyšších ako priemerných miezd v danom okrese. Výraznou zmenou je taktiež modifikácia podmienky realizovania investičného zámeru na jednom mieste. Investori si po novom budú môcť do oprávnených nákladov zahrnúť aj náklady na prenájom nehnuteľnosti, čo môže uľahčiť snahu o alokovanie investorov do priemyselných parkov. Návrh zákona ďalej prináša sprísnenie hodnotenia investičných zámerov, sprehľadnenie podmienok poskytnutia investičnej pomoci, sprísnenie podmienok ich plnenia. Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu, so zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj s právom Európskej únie. Ďakujem pekne, pán predsedajúci, skončil som.
A. Belousovová, podpredsedníčka NR SR: (2007-03-21):
Pán poslanec Janiš tu nie je, takže ďalší je pán poslanec Pado.
Pčolinský, Peter, podpredseda NR SR (2023-03-23):
Pán poslanec Kuriak.
Sulík, Richard, predseda NR SR (2011-03-25):
S faktickými poznámkami sa prihlásili piati poslanci. Uzatváram možnosť. Slovo má pán poslanec Ďurkovský.
Grendel, Gábor, podpredseda NR SR (2020-12-17):
Dvanásť faktických poznámok na vystúpenie pána poslanca Blahu, trinásť. Končím možnosť prihlásiť sa s faktickými. Ako prvý pán poslanec Herák.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 140 poslancov, za návrh 96, proti nebol žiaden poslanec, zdržalo sa 44 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, uvádzajte ďalšie hlasovania.
Kuffa, Štefan, poslanec NR SR (2023-05-17):
Tak Marián, ako si povedal, tuná kolega Budaj nám tu bude nadávať do pacientov, do demagógov a podobne. Ten, ktorý mimovládky tu podporuje. A ja to tak doplním. Korytnačky tu bude monitorovať a počítať za 400-tisíc eur. To je jeho ekológia. Ale že by jeden stromček zasadil, to som ešte nevidel, že by nejaký tuná urobil. A keď si tak spomenul ešte tie kone, vieš, aj tie parné stroje, tak ma to tak napadlo. Si predstav, Marián, ja ti poviem takúto vec. Parné stroje neprežili dodnes, ale kone áno. Ale Budaj bol ten, ktorý na Muránskej planine tie kone chcel zlikvidovať, chov koní na Muránskej planine. To je on, to je presne ten jeho environmentálny postoj. To je on. A tie kone dodnes pracujú v lesoch. V lesoch robia, stále robia. A tie prežili aj stroje, aj všetko. Ale on by zlikvidoval všetko. No však ja neviem, že či tí ľudia mu poďakujú za to, že odrazu začnú chodiť peši, ale nikde sa nepresunú. A proste žijeme nejakú inú dobu. On sa z druhých tu posmieva, že sú z doby kamenej, ale neviem akej, prosím vás pekne. A to je úplne blud. Viete, si spomínal aj tú slnečnú, aj veternú energiu a tak. My dnes už vidíme, že to nie je také ekologické a nie je to také jednoduché. To životné prostredie je zaťažené. Tie fotovoltaické články, ktoré zaberajú polia a úrodnú pôdu. A keď tu človek pozerá na dolniakoch, kde kade sú, ako tieto tzv. elektrárne fotovoltaické, jednak to vyzerá zle a zaťažuje to životné prostredie. Ako to budeme likvidovať? Rovnako aj tá veterná energia nie je taká jednoduchá. A Marián, poviem ti takto. To je super, ty jazdíš na elektromobile. Včera si to spomínal, ako všetko dopestuješ. To je chvályhodné, aj všetko. Ale jednoducho nie je to ekologickejšie, Marián. Nie každý má na elektromobil, aby si ho kúpil. Nie každý to má. A vieš, keď ty na tom elektromobile väčšiu vzdialenosť, po meste dá sa s tým jazdiť, ale že by si ďalej kdesi ako cestoval, to nie je mysliteľné na dovolenku, že by si išiel s elektromobilom.
Pollák, Peter, poslanec NR SR (2024-01-24):
Ďakujem veľmi pekne, kolega, za vašu rozpravu a za opísanie niektorých trestných sadzieb, ktoré sa budú posúvať, budú meniť a čo budú spôsobovať. Táto časť novely zákona je veľmi problematická, a ak to prejde, ak drobní zločinci budú aj po tom, čo vám vykradnú byt behať po slobode, neviem, akým spôsobom toto chce vládna koalícia obhájiť pred občanmi Slovenskej republiky. Toto je totiž niečo, čo sa negatívne dotkne každého jedného človeka. Aby toho ale, samozrejme, nebolo málo, koalícia plánuje posunutie sadzieb za korupciu, podplácanie či ekonomickú trestnú činnosť. To je, ako keby sme všetkým zločincom na svete poslali pozvánku, aby si prišli na Slovensko nakradnúť. Skorumpovaní politici sa, samozrejme, tiež veľmi tešia, pretože aj ak ich začnú vyšetrovať, tak s najväčšou pravdepodobnosťou skončia s podmienkou a môžu pokračovať ďalej v trestnej činnosti. Všetky tieto veci spôsobia masívny nárast korupčného správania v celej krajine a my sa prepadneme na chvost Európskej únie. Aby si zabezpečili niektorí politici svoju beztrestnosť, tak ešte aj rušia špeciálnu prokuratúru, ktorá dopodrobna vyšetrovala každého človeka bez rozdielu vrátane politikov, ak porušovali zákon. Toto je jedna veľká katastrofa.
Potocký, Milan, poslanec NR SR (2020-04-23):
Ďakujem za slovo, pán predsedajúci. Nadviažem na pána Polláka. Som veľmi rád, že táto vláda sa nevyhýba tak citlivej téme, ako je riešenie problémov v marginalizovaných rómskych komunitách. A ja mám veľmi bohaté skúsenosti v tejto oblasti, pretože šestnásť rokov som pracoval ako regionálny novinár a osobne som bol vo viacerých osadách na východe Slovenska, či v Michalovciach, v Trebišove, v Sečovciach, ale aj v ďalších mestách. Som veľmi rád, že vláda zakomponovala dva dôležité body v tomto programovom vyhlásení, a to je, že problémy v rómskych komunitách, v marginalizovaných skupinách pomôže vyriešiť jedine práca a vzdelanie. Je dôležité, aby sa nerobili projekty na projekty, ale aby naozaj títo ľudia dostali prácu, aby sme podchytili mladých Rómov, aby sa vzdelávali. Jedine tak zabránime tomu, aby sa šírila v týchto komunitách trestná činnosť, aby tam bolo fetovanie a ďalšie nežiaduce účinky. Samozrejme si uvedomujem, že to nebude záležitosť jedine tohto volebného obdobia, ale potrvá to niekoľko rokov. A nie je to len na pleciach tejto vlády, ale bude tu musieť byť dôležitá úzka spolupráca so samosprávami, s mestami a obcami. Zaznelo tu aj, vôbec sa nehovorí o úžere. Ale veď všetci veľmi dobre vieme, že táto úžera v rómskych osadách funguje. A naozaj, doplácajú na to tí najbiednejší, ktorí sa potom nemôžu postaviť na nohy. Takže to bude aj veľmi dôležitá súčinnosť s políciou. Ďakujem veľmi pekne.
R. Madej, poslanec: (2005-03-16):
Dovolím si zareagovať na vystúpenie pána poslanca Janiša, že problém, o ktorom vieme, sa už rieši. Keď sme predkladali novelu zákona, v decembri, si dovolím zopakovať slová pani poslankyne Černej, nebolo, neexistovalo ani paragrafové znenie riešenia. Keď sme predložili návrh zákona, úrad akoby sa zobudil a začal veľmi rýchlo pripravovať návrh novely, návrh nového zákona, ktorý však má byť účinný od budúceho roka. Čo sa týka tritisíc oznámení, ktoré budú dochádzať na úrad, ja súhlasím, ale naším hlavným cieľom je, aby tieto oznámenia boli skontrolované po formálnej stránke, a tam, kde vznikne podozrenie z porušenia zákona, by úrad mohol vecne vykonať kontrolu. Nejde len o 14-dňovú lehotu. Úrad  môže pozastaviť a predĺžiť proces verejného obstarávania na vykonanie kontroly. Čo sa týka súdnych sporov, veď rozhodovacie procesy vo verejnej správe, samozrejme, prinášajú zodpovednosť. Ak tu máme úrad, ktorý vykonáva kontrolné právomoci, kontrolné, a spôsobí tým škodu, samozrejme, že za nezákonné rozhodnutia nesie zodpovednosť podľa zákona o zodpovednosti za výkon verejnej moci, tak ako nesie aj Národná rada, čo v budúcnosti bude môcť niekto aplikovať. Čo sa týka toho, že Úrad pre verejné obstarávanie má veľkú moc na rozhodovanie, ja s tým nemôžem principiálne súhlasiť, lebo my dávame Úradu pre verejné obstarávanie kontrolné právomoci. Úrad nebude rozhodovať o tom, či niekto použije rokovacie konanie bez zverejnenia, ale nie. Ale buďte si istí, vážené dámy a páni, že každý obstarávateľ, ktorý bude chcieť udeliť priamu zákazku, si to v prípade prijatia tohto zákona dvakrát rozmyslí, lebo nebude to anonymné, nebude to kontrolované ex post, ale dozvie sa o tom úrad a verejnosť ešte predtým, ako sa uzavrie zmluva, ešte predtým, ako budú zaplatené finančné prostriedky. Čo sa týka nového zákona, tento zákon je dôležitý v tom, že čím skôr upravíme tie návrhy, ktoré sú v legislatívnom procese v rámci návrhu zákona o pozmeňujúcich návrhoch, tým skôr ušetríme finančné prostriedky v štátnom rozpočte a stransparentníme proces, ktorý je považovaný za veľmi korupčný na Slovensku, a preto si myslím, že tento návrh zákona, ktorý nie je v žiadnom prípade nikým kritizovaný po vecnej stránke, tak je kritizovaný po formálnej, ale je hodný toho, aby bol v Národnej rade Slovenskej republiky schválený. Ešte raz prosím o podporu návrhu zákona a ďakujem všetkým spolupredkladateľom, s ktorými som mohol na tomto návrhu zákona spoločne pracovať. Ďakujem pekne.
M. Sabolová, poslankyňa: (2008-02-12):
A chcem ešte pripomenúť, pán predseda, že boli podané tri procedurálne návrhy počas rozpravy, kedy nebolo dosť poslancov v sále, povedali ste, že budeme o nich hlasovať. Čiže pred hlasovaním by sme mali rozhodnúť, či pôjde...
Hrnčiar, Andrej, podpredseda NR SR (2017-03-29):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Miroslavovi Sopkovi.
Sulík, Richard, predseda NR SR (2010-10-12):
Evidentne sú tu rôzne názory, tak ja sa prikláňam k vášmu, pán Fico. Dobre. My teraz budeme pokračovať voľbou poslanca do výboru a ako som už vravel, o tomto bode budeme sa extra baviť na najbližšom grémiu. Pristúpime k návrhu na voľbu poslanca Národnej rady Slovenskej republiky za člena výborov, voľbu overovateľa Národnej rady Slovenskej republiky a vymenovanie člena stálej delegácie Národnej rady Slovenskej republiky , je to tlač 138. Chce sa niekto vyjadriť k tomuto návrhu? Pristúpime k hlasovaniu. Keďže podľa príslušných ustanovení zákona o rokovacom poriadku nie je v tomto prípade ustanovené tajné hlasovanie, dávam návrh, aby sme hlasovali verejne. Je všeobecný súhlas s týmto návrhom? (Súhlasná reakcia pléna.) Je. Dávam hlasovať o návrhu uznesenia, ako je uvedený v tlači 138, čiže všetky tri nominácie. Prosím, prezentujte sa a hlasujte teraz. (Hlasovanie.) Prítomných 138 poslancov, hlasovalo 138 za, proti 0, zdržalo sa 0, nehlasovalo 0. (Pozn. red.: Návrh bol schválený. ) Pokračujeme prvým čítaním o vládnom návrhu zákona o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 o organizácii činnosti vlády a organizácii ústrednej štátnej správy v znení neskorších predpisov . Vládny návrh zákona má parlamentnú tlač 89. Návrh na jeho pridelenie na prerokovanie výborom je v rozhodnutí č. 72. Prosím ministra zahraničných vecí pána Mikuláša Dzurindu, aby vládny návrh zákona uviedol. Pán Dzurinda, nech sa páči.
Glváč, Martin, podpredseda NR SR (2016-04-27):
Pán poslanec Vašečka.
Kéry, Marián, poslanec NR SR (2023-11-23):
54. Pán minister, som veľmi rád, že si iniciátorom dnešnej schôdze Národnej rady Slovenskej republiky. Pripomenula ti, obrovský rozdiel je medzi pomstou a nastolením elementárnych pravidiel a spravodlivosti, pretože by som prítomným chcel pripomenúť, že v každom odvetví ľudského života a dvojnásobne to platí v práve, že selektívna spravodlivosť vedie k najväčším skrivodlivostiam a k najväčším neprávostiam. Som veľmi rád, že si vo svojom vystúpení veľmi podrobne sa venoval aj skupine elitných vyšetrovateľov na Národnej kriminálnej agentúre a tak ako si správne uviedol, ktorí v spolupráci aj s niektorými prokurátormi a niektorými sudcami dokázali zničiť ľudské životy a to len na základe výpovedí univerzálnych kajúcnikov, teda ľudí, ktorí sa dobrovoľne či nedobrovoľne rozhodli spolupracovať s orgánmi činnými v trestnom konaní len preto, že v minulosti páchali závažnú trestnú činnosť, za ktorú im hrozili veľmi tvrdé tresty. A za to boli schopní povedať takmer čokoľvek na kohokoľvek. Ďakujem pekne.
Taraba, Tomáš, poslanec NR SR (2022-02-25):
Pani ministerka kultúry, chcem sa vám ospravedlniť za vašich mužských kolegov, ktorí nenabrali odvahu tento zákon, totalitný zákon z Čínskej ľudovej demokratickej republiky predložiť, aby tento zákon ste prišli obhajovať vy? Je nepredstaviteľné, že vy idete zneužiť ukrajinskú krízu, ľudí, ktorí potrebujú teraz pomoc v zrýchlenom azylovom konaní, vy pichnete do azylových vecí zákon, ktorým chcete umlčať médiá, ktoré vás kritizujú. Ja som sa včera verejne pýtal, že koľko bude Hegerovej vláde trvať, kým zneužije ukrajinskú krízu na potláčanie ľudských práv a slobôd na Slovensku. A mňa to úplne šoklo, že do 24 hodín ste to urobili. Veď to je, to je, to nikde vo svete toto takýmto tempom nejde. No a práve (reakcia z pléna) a práve preto, áno, v tomto ste veľmi dobrí, v tomto ste veľmi dobrí, dneska sa končí núdzový stav, to znamená, potrebujete niečo iné, pretože v normálnej oblasti vy neviete štát riadiť. A pokiaľ ide o tie azylové veci, samozrejme, že to podporujeme. Dokonca by som odporúčal ísť ďalej. Tam bude veľmi veľa ľudí, ktorí budú emigrovať z Ukrajiny a treba ich veľmi rýchlo napríklad dať do nášho pracovnoprávneho procesu. Konečne možno naplníte tých lekárov, ktorých ste povyháňali zo zdravotníctva. To znamená, skôr si myslím, že tam treba urýchliť pracovnoprávne vzťahy, pretože hádam tí ľudia tu nebudú len tak pozerať na strop. Takže tieto veci by som oddelil. A pokiaľ ide o tieto vaše nedemokratické chúťky, potláčať stále nejakú slobodu slova a presadzovať tu zákony na zatváranie ľudí len preto, aby ste naplnili prianie jednej pani, ktorá povedala, že na Slovensku treba vypnúť internet, vlastne nie vám, ale opozícii, tak robte to aspoň na schôdzi, kde zavoláte opozíciu. Tu nie sú poslanci preto, lebo sa dozvedeli polhodinu pred touto schôdzou, že vôbec sa koná.
Žiga, Peter, podpredseda NR SR (2024-05-15):
Na vaše vystúpenie je osem faktických poznámok. Ako prvý, pán poslanec Mikloško.
Ďuriš Nicholsonová, Lucia, podpredsedníčka NR SR (2019-03-28):
Osem faktických poznámok na vaše vystúpenie. Končím možnosť prihlásiť sa s faktickou poznámkou. Pán poslanec Poliačik. Môžte mi ukázať ešte raz všetky? Dobre, osem. To znamená aj s vami, pán poslanec Blanár. Pán poslanec Poliačik, nech sa páči.
Urban, Miroslav, poslanec NR SR (2020-07-14):
Vážený pán predsedajúci, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 143 a tlač 144). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo a odporúčam, aby predmetný návrh zákona výbory prerokovali do 11. septembra 2020 a gestorský výbor do 14. septembra 2020. Prosím, pán predseda, otvorte všeobecnú zlúčenú rozpravu k uvedeným návrhom zákona. Ďakujem.
B. Bugár, podpredseda NR SR: (2004-09-09):
(Hlasovanie.) Prítomných je 128 poslancov, za 108, proti 1, zdržali sa 18, nehlasoval 1. Konštatujem, že sme zobrali túto informáciu na vedomie. Budeme hlasovať o vládnom návrhu zákona, ktorým sa mení a dopĺňa zákon č. 358/2003 Z. z. o obchodných reťazcoch (tlač 701). Pán poslanec Janiš, nech sa páči, ako spravodajca môžete uvádzať jednotlivé hlasovania.
Horváthová, Eva, poslankyňa NR SR (2020-07-24):
Ďakujem pekne, pán predseda. Vy ste ma s vaším procedurálnym návrhom predbehli s gratuláciou, takže pripájam sa ku gratulácii pánovi profesorovi Krčmérymu, ktorý celý svoj život obetoval pomoci núdznym. Venuje sa aj práci s migrantami, s utečencami, že ja mu chcem týmto tiež vyjadriť veľkú poklonu a prajem mu všetko najlepšie. Ďakujem.
Paška, Pavol, predseda NR SR (2014-11-09):
Ešte pán podpredseda Figeľ.
Laurenčík, Milan, podpredseda NR SR (2021-12-09):
Povedal som 808, alebo iné?
Hrnčiar, Andrej, podpredseda NR SR (2019-12-04):
Ďakujem.
B. Bugár, podpredseda NR SR: (2006-02-24):
S. Husár, poslanec: Najpodstatnejšia časť vystúpenia pána kolegu Kovarčíka podľa môjho názoru bola, pán minister, v poslednej vete, ktorú povedal. S kým naozaj chcete robiť kultúru bez tých, ktorí kultúru robia? S úradníkmi na ministerstve? Vaša situácia je taká paradoxná, že mi pripomenula jednu starú poľskú anekdotu. Vošiel sprievodca do osobného vlaku z Krakova do Varšavy do prvého vagóna a pýta od Anteka lístok. Nemám, hovorí Antek popravde. A peniaze máte? Nemám, odpovedá takisto popravde Antek. Tak ho zobral za krágeľ, dovliekol k najbližšej zastávke ku dverám a kopol do zadnej časti tela. Opakovalo sa to v druhom, treťom, štvrtom, piatom vagóne a v ôsmom už výpravca rezignovaný sa pýta Anteka: Kde až pán cestuje? Antek sa postaví, vyskúša tu spomínanú zadnú časť tela a povedal: „Ak dupak  vytrzsyme, tak až do Varšavy“. (Smiech.) Takže, pán minister, vo vašom prípade to nebude ona zadná časť tela, ale svedomie. Ak vám vydrží svedomie, tak budete ministrovať až  do 11. júna a možno ešte trochu ďalej.
V. Veteška, podpredseda NR SR: (2005-06-23):
S. Zubo, poslanec: Pán Mikloško, je všeobecne známe, že si robíte imidž rôznymi výrokmi. Na poslednej schôdzi to bol výrok, ktorým ste urazili slovenský národ a všetkých občanov Slovenska. No dnes ste preukázali, že nielen svoje výroky máte, ale že strácate aj pamäť, pretože skutočne k tomu ospravedlneniu došlo. A keď tú pamäť strácate, nemá zmysel to opakovať. Nemá zmysel to opakovať ani z toho dôvodu, že skutočné krivdy, ktoré sa spôsobujú touto vládou, sú niekoľkonásobne väčšie ako tie, ktoré boli spôsobené a za ktoré sa Komunistická strana ospravedlnila. Osobne si myslím, že nastáva čas, aby ste začali trénovať, keď sa táto vláda bude tomuto národu ospravedlňovať.
Kollár, Boris, predseda NR SR (2021-05-12):
Dávam teraz hlasovať o bode 2 gestorskej správy. Prosím, prezentujme sa a hlasujeme. (Hlasovanie.) Prítomných 133 poslancov, za 1, proti 81, zdržalo sa 51. Uvedený návrh sme neschválili.
P. Paška, predseda NR SR: (2009-12-02):
Pani poslankyňa Rošková bude uvádzať hlasovanie v druhom čítaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 1249). Máte slovo.
Grendel, Gábor, podpredseda NR SR (2023-03-14):
Pán poslanec Sulík.
S. Kahanec, poslanec: (2008-10-29):
Chcem sa spýtať. Kým, čím, respektíve ako je zabezpečený dostatok zdrojov pre obce a VÚC-ky? A chcem sa spýtať, čo urobí napríklad malá obec s nepriaznivým či nezvládnuteľným pomerom fyzických osôb, ktoré sú odkázané na sociálnu službu, keď má málo zdrojov? To je prvá vec. Druhá vec. Na strane 3 v bode 15 máte vetu, ktorá je formulovaná: „Ak poskytovateľ sociálnej služby poskytuje sociálnu službu, o ktorej zabezpečenie poskytovania požiadali obec alebo vyšší územný celok, prijímateľ sociálnej služby neplatí úhradu za.“ Chcem sa opýtať za čo? Lebo mi to tam chýba. A po tretie. Keď je obec v bode 26 povinná poskytovať finančný príspevok iba takému neverejnému poskytovateľovi, ktorý  neposkytuje sociálnu službu s cieľom dosiahnuť zisk, tak chcem sa spýtať, kto a ako to bude zasa posudzovať? A ako sa bude napríklad   zohľadňovať neprimerané financovanie manažmentu poskytovateľa služieb bez zisku? No a úplne na záver sa chcem spýtať, či je náležité a dôstojné prerokovať takéto vážne zákony v takomto čase? Ešte len začíname rokovanie o šiestich zákonoch zo súboru zákonov z rezortu práce a sociálnych vecí a je o chvíľu pol ôsmej večer.
Pellegrini, Peter, poslanec NR SR (2021-09-22):
Ďakujem veľmi pekne aj za priebeh celej tejto diskusie. Až na jedno vystúpenie boli všetky naozaj k veci a podporné. Naozaj vás chcem poprosiť, kolegyne, kolegovia z koalície, keby ste si ju mohli aspoň prečítať. Tá deklarácia má jeden a pol A štvorky. Prosím, prečítajte si ju, aby ste naozaj videli, že to nie je žiadna politická deklarácia, ale je to deklarácia, ktorá hovorí o tom, že moc u nás pochádza z ľudu a ľud má právo kedykoľvek nám ju odobrať. Nie je na tom nič ideologické, nič, čo by sa mohlo nejakým spôsobom stať predmetom politického súperenia. Ak máte aspoň štipku nejakých hodnôt v sebe a úctu k občanom tejto krajiny, tak vás prosím o podporu tejto deklarácie, hoc je to len deklarácia a nikoho nezaväzuje k ničomu, ale, ako povedal pán poslanec Mazurek, bolo by to aspoň nejaké gesto aj voči ľuďom, že si ich vážime, ale aj nejaký odkaz vláde, že by mala niečo robiť. No, milujem v rozpravách, keď sa ľudia, o ktorých ani nevieme, čo predtým robili, pýtajú ostatných, kde šúchali nohami. Pán poslanec Žiak, ja netuším, ani kde vy ste doteraz šuchtali nohami. Pani, nechajte ho, idem mu hovoriť, tak nech ma počúva. Ja neviem, kde ste vy doteraz šúchali nohami. A možno vy ste po tých protestoch behali, kľudne, v poriadku, ale chcem vám povedať jednu vec. Keď ste chceli našu vládu položiť, tak ste mohli na to využiť ústavné právo, tak ako je v ústave napísané, kľudne ste mohli priniesť 300-tisíc podpisov a ja vám garantujem, že ak by som bol býval vtedy v pozícii predsedu vlády Slovenskej republiky, čo pravdepodobne už som asi vtedy bol, tak vám garantujem, že by som urobil všetko pre to, aby som vôľu ľudu vyslyšal a predčasné voľby alebo referendum by sme vypísali. Ale neviem, čo ste robili, akí ste boli pohodlní, že ste si nedali ani toľko námahy, aby ste takúto petíciu zorganizovali a vôľu ľudí si vypočuli aj čiernu na bielom na papieri. Vám stačilo len behať po námestiach a tak ďalej a to robíte aj teraz. Som zvedavý, ako budete hlasovať, kde máte vyjadriť svoj názor, či rešpektujete vôľu ľudí a rešpektujete slovenskú ústavu. Prosím vás pekne, ešte ste mladý na to, aby ste tu ostatných kolegov poučovali, kto kde šúchal nohami a tak ďalej. Budeme sa baviť možno niekedy a rád pôjdem s vami do debaty a budem sa vás pýtať, čo ste vy ešte za svoj život urobili pre Slovenskú republiku. Veľmi sa na tú debatu teším. Trošku skromnosti, mladý pán. Ďakujem pekne. (Potlesk.)
P. Hrušovský, predseda NR SR: (2005-06-23):
(Hlasovanie.) 143 prítomných, 85 za, 56 sa zdržalo, 2 nehlasovali. Návrh sme schválili. Nech sa páči. I. Hamarčák, poslanec: Ďalší pozmeňujúci návrh predniesol pán poslanec Fajnor, o ktorom budeme hlasovať.
Vaľová, Jana, poslankyňa NR SR (2017-04-06):
Ale my to máme rozdelené.
Fronc, Martin, poslanec NR SR (2015-06-16):
Áno, ani tuná nebol podaný žiaden procedurálny návrh. Takže, pán predseda, prosím, dajte hlasovať o tom, že predmetný návrh zákona, tlač 1474 poslankyne Evy Horváthovej prerokuje Národná rada v druhom čítaní.
Paška, Pavol, predseda NR SR (2014-10-23):
(Zaznievanie gongu.) Kolegyne, kolegovia, budeme pokračovať v prerušenej rozprave. Pán podpredseda vlády, minister financií zaujal svoje miesto. Pán poslanec Kamenický ako spravodajca. Pán poslanec Petráš, do rozpravy. (Pokračovanie rokovania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1123.)
Laurenčík, Milan, podpredseda NR SR (2020-04-20):
Ďakujem pekne. Vyhlasujem všeobecnú rozpravu za skončenú. Chce... Aha, pardon, faktická poznámka, pán poslanec Dostál.
Kavecká, Monika, poslankyňa NR SR (2021-11-12):
Ja som chcela každý ten jeden bod v podstate odôvodniť, ale tak... (Prerušenie vystúpenia predsedajúcim.)
Laurenčík, Milan, podpredseda NR SR (2021-12-09):
Ďakujeme, pán minister. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre pôdohospodárstvo a životné prostredie, pánovi poslancovi Tomášovi Šudíkovi, aby informoval Národnú radu o výsledku rokovania výborov a aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 138, za 96, proti nikto, zdržalo sa 42. Konštatujem, že sme schválili návrh novely stavebného zákona. Pokračujeme hlasovaním v druhom čítaní o návrhu poslancov Sárközy a Antala na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1238, bod 40 schváleného programu. Dávam slovo spoločnej spravodajkyni z výboru pre sociálne veci poslankyni Magdaléne Kuciaňovej, aby hlasovanie uvádzala. (Hlasovanie o návrhu poslancov Národnej rady Slovenskej republiky Irén Sárközy a Petra Antala na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1238.)
Danko, Andrej, predseda NR SR (2019-09-13):
Ďakujem. Poprosím, páni poslanci, reagujte priamo na vystúpujúcich. Pán Podmanický, nech sa páči.
Hlina, Alojz, poslanec NR SR (2014-09-16):
Ďakujem veľmi pekne. Ďakujem veľmi pekne aj pánovi Blanárovi, že ma uviedol do problematiky. Naozaj aj pán Galis je určite jeden z najlepších znalcov daní z príjmu. Predpokladám, že sa tomu dlhodobo venuje. Čiže preto tu sedí. A naozaj to teda beriem, že je to tak. Prosím vás pekne, k tomu ďalšiemu. Pán kolega Poliačik ani nepočul, čo som hovoril, ale dobehol, lebo potreboval prísť povedať svietiace schody. To je proste taká podpásovka, proste to je presne ten princíp práce. Ja neviem, kde svietia schody, keď na ne stúpi človek. Ale on ani nevedel, čo som hovoril. Ale začul cirkev, čiže dobehol ako besná líška, aby prišiel a povedal, že tá cirkev je hrozná. Tu naozaj, viete, ľudia z toho žijú, normálne tým sa živia, to je zamestnanie. Len jeden paradox, možno si nepomôžem, ale si neodpustím, kde končí hrdinstvo týchto ľudí. Viete, navážať sa do katolíckej cirkvi dokáže hocikto, hej. Ale skúste byť hrdinovia pri moslimoch, viete, tam skúste nejaké hrdinské prevolanie spraviť, pri židovskej cirkvi napríklad. Alebo sa bojíte, že by ste už mohli písať iba u Matoviča. Viete, to sú také veci zaujímavé, aké mentálne bariéry existujú u niekoho v navážaní sa do určitého typu cirkvi, hej, a zrazu to pochopenie je enormné. Ten starozákonný žalm, pán Poliačik, ja vám poviem. Hovorí: „Som starec, bol som mladík, ale nevidel som spravodlivého a opusteného a jeho deti žobrať o chlieb.“ By ste neverili, v tých starých knihách je veľa múdrych vecí. Buďte spravodlivými v tom. A prípadne aby to bolo korektné, nie na schodoch počúvajte, hovorte v kontexte, aby to nevyznelo tak smiešne, ako to vyznelo smiešne, to bola čistá podpásovka, čo ste urobili.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o druhom pozmeňujúcom návrhu poslankyne Kosovej. O druhom pozmeňujúcom návrhu poslankyne Kosovej nie je možné hlasovať, keďže sme schválili body spoločnej správy, s ktorými sa vzájomne vylučujú.
Blahová, Natália, poslankyňa NR SR (2011-12-08):
Ďakujem pekne. Vážené dámy, vážení páni, vypočuli ste si návrh rozpočtu Sociálnej poisťovne. Dovoľte, aby som za poslanecký klub strany Sloboda a Solidarita, ale i za všetkých občanov Slovenskej republiky týmto poďakovala všetkým zamestnancom Sociálnej poisťovne, ale najmä tu prítomnému pánovi generálnemu riaditeľovi Lopatkovi, pod ktorého vedením sa za veľmi krátky čas podarili neuveriteľné úspechy. Za súčasného vedenia boli podniknuté mnohé kroky, ktoré mali významne pozitívny vplyv na hospodárenie Sociálnej poisťovne. Porovnajme si čísla spred poldruha roka s dneškom. Zvýšenie úspešnosti výberu poistného a príspevkov na starobné dôchodkové sporenie z 97,2 % v roku 2009 na 105,9 % k októbru roku 2011. Zníženie sumy pohľadávok medziročne z 903 mil. eur na 563 mil. eur, t. j. o 340 mil. eur. Je nutné podčiarknuť výrazné zníženie nákladovosti na vlastné fungovanie Sociálnej poisťovne, teda čerpanie správneho fondu, a to zo 147 mil. eur v roku 2009 na 128 mil. eur v roku 2010. V tomto roku Sociálna poisťovňa očakáva čerpanie správneho fondu vo výške 115 mil. eur, čo predstavuje zníženie o 13 mil. eur v porovnaní s rokom 2010 a 20 mil. eur v porovnaní s rozpočtom na rok 2011. V tomto roku Sociálna poisťovňa prijatými opatreniami znížila potrebu transferu zo štátneho rozpočtu o približne 163 mil. eur. V roku 2011 by mala mať Sociálna poisťovňa výrazne lepší hospodársky výsledok, a to o 71,7 mil. eur, než ako sa predpokladalo v rozpočte. Na uvedené pozitívne výsledky majú vplyv najmä systémové zmeny prijaté súčasným vedením Sociálnej poisťovne. Prišlo tiež k zlepšeniu komunikácie medzi odvádzateľmi poistného a pobočkami Sociálnej poisťovne, vrátane kvalitnejšej práce pobočiek s pohľadávkami. Sociálna poisťovňa zefektívnila svoju činnosť a procesy vo všetkých svojich oblastiach. Chod a hospodárenie Sociálnej poisťovne má dotyk s každým občanom našej krajiny, od jeho narodenia, v čase jeho produktívneho života, pri príchode potomkov až po dôchodkový vek. Všetci dobre vieme, že Slovensko čakajú ťažké časy, a preto je na výsosť dôležité, aby sa práve v tejto dobe stala Sociálna poisťovňa vzorom efektivity a racionalizácie. Vďaka vám i vašim kolegom za odvedenú skvelú prácu, pán generálny riaditeľ. Ďakujem za pozornosť.
Grausová, Natália, poslankyňa NR SR (2018-06-18):
Ďakujem. Ja by som odporúčala predkladateľom, že aby vynechali z tejto svojej, z týchto svojich návrhov Štefánika, aby sa prestali odvolávať na Štefánika v súvislosti s tzv. demokratickou prvou Československou republikou, pretože ja si myslím, že, dúfam, že vám je známe, že Štefánik v tejto tzv. demokratickej prvej Československej republike nežil ani jednu, možno žil pár minút pred tým, než ho zastrelili, zostrelili jeho lietadlo vojaci, ktorých iniciátorom, tejto vraždy, bol Beneš, vojnový zločinec a masový vrah. Ďakujem.
Muňko, Dušan, poslanec NR SR (2010-10-21):
Mňa, vážený pán podpredseda parlamentu, prekvapuje koľko ideológie a nezmyslov, je tuná. Zastavenie diaľnic jednoznačne najväčšia chyba, ktorú táto vláda spravila. Rozvoj nielen regiónov, rozvoj cestovného ruchu, pokiaľ sa týka zastavenia diaľnic a vôbec prípravy, oddiali výstavbu diaľnic minimálne o päť rokov. Spracovanie vecí bude trvať tak isto pomerne dlho. A ďalšia vec, som zvedavý, odkiaľ tie finančné prostriedky zoženiete, pretože kríza neskončila. Finančné prostriedky sa budú stále ťažšie zháňať ako sa zháňali dneska. Mali ste jedinečnú šancu pokračovať vo výstavbe diaľnic, ako to bolo nastavené. Chcem ďalšiu vec povedať, že stále tu hovoríte, kde sa podelo 770 mld. Za vašej éry bolo sprivatizovaných 370 mld., 330 mld. ste zadlžili, takže výstavba trebárs 150 km diaľnic, terminálu na letisku a ďalších vecí, tiež niečo stálo. Ďakujem.